‘‘9 अगस्त, 2014 को पूरे विश्‍व में विश्‍व आदिवासी दिवस मनाया गया। यदि इस अवसर पर कोई मौन रहा तो वो थी हिन्दुओं की तथाकथित संरक्षक विचारधारा की पोषक 'भारतीय जनता पार्टी की भारत सरकार', जिसकी ओर से इस अवसर पर एक शब्द भी आदिवासियों के उत्थान के लिये या आदिवासियों के बदतर हालातों को ठीक करने के बारे में नहीं कहा गया। बल्कि भाजपा अपने राष्ट्रीय आयोजन के मार्फत देश को गुमराह करने में मशगूल दिखी। इससे एक बार फिर से यह बात सच साबित हो गयी कि हिन्दूवादी ताकतें, जिन पर आर्यों और मनुवादियों का शिकंजा कसा हुआ है, वे भारत के मूल निवासी आदिवासियों को आदिवासी तक मानने को तैयार नहीं हैं। बल्कि इसके ठीक विपरीत मनुवादी-आर्यों द्वारा शासित हिन्दूवादी ताकतें आर्यों को ही इस देश के ‘मूलनिवासी’ सिद्ध करने में लगी हुई हैं और भारत के असली मालिक और यहॉं के मूल निवासी आदिवासियों को ‘वनवासी’ कहकर उनको नष्ट करने का सुनियोजित षड़यंत्र चलाया जा रहा है।’’